Калифорния

Калифорния (ингил. California, /kælɪˈfɔrnjə/ ) — АБШ-ны, кюнбатыш (Шош океанны) джагъасында орналгъан, штатыды. Американы Орегон (шималда), Невада (кюнчыгъышда) эмда Аризона (къыбыла-кюнчыгъышда) штатлары бла чеклешеди, дагъыда Мексиканы Тёбен Калифорния штаты бла (къыбылада). Калифорния — АБШ-ны 31-чи штатыды, 1850 джылны 9 сентябрында къуралгъанды. АБШ-гъа къошулгъунчу дери Калифорния Испанияны эмда Мексиканы кесеги болуб тургъанды. Калифорния — АБШ-ны эм кёб адам джашагъан штатыды (тергеулени эсебине кёре да 2008 джылда бичгеннге кёре да), майданы бла уа ючюнчю (Аляска бла Техасдан сора) штатды. Ара шахары — Сакраментоду, эм уллу шахары — Лос-Анджелесди. Башха уллу шахарла: Сан-Франциско, Сан-Диего, Сан-Хосе. Штат климатыны эмда халкъыны тюрлюлюгю бла белгилиди. Калифорния бютеулюк ич продуктуну объёму бла АБШ-ны штатларыны ичинде биринчи орунну алады. Экономикасыны магъаналы бёлюмлери — эл мюлк, аэрокосмос индустрия, нефтни чыгъарыу, информация технологияладыла. Официал чам аты — «Алтын штат». Калифорния энчи кърал болса, халкъыны саны бла дунияда 35-чи орун аллыкъ эди БИП-ини объёму бла уа — 8-чи. Джибериуле Калифорнийская гонка — В Либереи «Нового Геродота» (орус.)